„Cum ne putem proteja de inflație?” Este o întrebare care se află pe buzele multor oameni afectați de creșterea prețurilor. Pentru a ne proteja este important să luăm în considerare câteva strategii, potrivit epitești.ro.
Una dintre ele este să investim în active care au potențial de creștere în timp și care pot genera venituri, cum ar fi acțiuni sau imobiliare.
De asemenea, este recomandat să diversificăm portofoliul de investiții pentru a reduce riscul.
Un alt mod de a te proteja este să-ți ajustezi bugetul și să economisești în mod constant. Astfel, vei avea o rezervă financiară în cazul în care prețurile cresc brusc.
În plus, este important să fii informat și să urmărești evoluția economiei și a pieței pentru a lua decizii financiare înțelepte.
„Gândiți-vă la inflație ca la un râu care crește treptat. Dacă azi puteți cumpăra un coș plin de produse cu un anumit număr de lei, pe măsură ce inflația crește, același număr de lei vă va aduce mai puține produse în coș.
Dacă ieri o pâine costa 5 lei, astăzi, din cauza inflației, ar putea costa 5.50 lei – aveți mai puțină putere de cumpărare, iar acest lucru afectează bugetul”, declară Mario Păun, antreprenor în Pitești.
Păun, expert în investiții imobiliare și absolvent al unui MBA în America de Nord, aduce experiență practică și cunoștințe teoretice valoroase la masa discuțiilor.
Imobiliarele sunt o soluție
„Haideți să discutăm despre cum imobiliarele pot servi drept barieră împotriva acestei creșteri continue.
Să ne imaginăm că dețineți un apartament. Dacă inflația urcă, puteți ajusta chiria pe care o percepeți astfel încât să reflecte creșterea costurilor de viață. Dacă aveți un credit ipotecar cu o rată fixă a dobânzii, plățile lunare rămân constante, în timp ce venitul din chirii are potențialul de a crește.
În plus, valoarea imobilului pe care îl dețineți tinde să crească odată cu inflația. Peste ani, apartamentul pe care l-ați cumpărat ar putea valora mai mulți lei, oferindu-vă astfel un avantaj financiar. Este de parcă ați lega valoarea banilor de o ancoră care rămâne fermă chiar și atunci când valoarea banilor la nivel național scade”, explică expertul.
Nu toate investițiile sunt sigure
„Cu toate acestea, este important să fiți precauți. Nu fiecare proprietate este o investiție sigură. Este crucial să analizați locația, condițiile proprietății și piața locală de închirieri înainte de a face o achiziție.
Educați-vă în ceea ce privește piața imobiliară, conștientizați posibilele riscuri și, dacă este posibil, cereți sfatul unui expert. Investițiile imobiliare pot oferi o protecție solidă contra inflației, însă ca orice strategie de investiții, necesită cunoaștere și atenție sporită”, încheie Mario Păun.